| **ข้อที่** | **คุณลักษณะเฉพาะตน** | **ใช่ที่สุด(3)** | **ค่อนข้างใช่(2)** | **ไม่แน่ใจ(1)** | **ไม่ใช่เลย(0)** |
| --- | --- | --- | --- | --- | --- |
| 1 | มีพื้นฐานความรู้ดี และสนุกกับการเรียนวิชา วิทยาศาสตร์ |  |  |  |  |
| 2 | มีความถนัดในการคิดคำนวณได้คล่อง |  |  |  |  |
| 3 | ช่างสังเกต ชอบศึกษาค้นคว้า ทดลอง วิเคราะห์ |  |  |  |  |
| 4 | ชอบแก้โจทย์ปัญหาต่างๆ   รู้สึกท้าทายกับการหาคำตอบ |  |  |  |  |
| 5 | คิดอย่างมีระบบและมีเหตุผล |  |  |  |  |
| 6 | มีความคิดสร้างสรรค์  ชอบคิดค้นสิ่งใหม่ ๆ |  |  |  |  |
| 7 | แสดงความคิดเห็นได้อย่างมีเหตุผล |  |  |  |  |
| 8 | กล้าตัดสินใจ    แก้ปัญหาต่าง ๆ ได้อย่างรวดเร็ว |  |  |  |  |
| 9 | มีความละเอียดรอบคอบ |  |  |  |  |
| 10 | สนใจเทคโนโลยี และ วิทยาการใหม่ๆ |  |  |  |  |
| 11 | มองการณ์ไกล  รู้จักคิดและวางแผนในการทำสิ่งใดสิ่งหนึ่ง |  |  |  |  |
| 12 | มีความอดทน มุ่งมั่น และพยายาม ไม่ท้อถอย |  |  |  |  |
| 13 | มีพื้นฐานความรู้วิชาคณิตศาสตร์ดี คิดคำนวณได้คล่อง |  |  |  |  |
| 14 | มีความสามารถในการใช้ภาษา ฟัง พูด อ่าน เขียน ทั้งภาษาไทยและภาษาอังกฤษ ได้คล่อง |  |  |  |  |
| 15 | คิดวิเคราะห์อย่างมีระบบและมีเหตุผล |  |  |  |  |
| 16 | มีจินตนาการและมีความคิดสร้างสรรค์ |  |  |  |  |
| 17 | สนใจเหตุการณ์ และข่าวสารในสังคมปัจจุบัน |  |  |  |  |
| 18 | มีความกระตือรือร้น   ใฝ่หาความรู้อยู่เสมอ |  |  |  |  |
| 19 | สามารถถ่ายทอดความคิดให้ผู้อื่นเข้าใจได้ชัดเจน |  |  |  |  |
| 20 | แสดงความคิดเห็นได้อย่างมีเหตุผล |  |  |  |  |
| 21 | สนใจวิเคราะห์  เปรียบเทียบ และสรุปความหมายของเหตุการณ์ต่าง ๆ |  |  |  |  |
| 22 | มีความอดทน มุ่งมั่น พยายาม และไม่ย่อท้อ |  |  |  |  |
| 23 | มีจินตนาการเห็นภาพที่เป็นนามธรรม. เรื่องพื้นที่ ระยะทาง ขนาด และรูปทรง |  |  |  |  |
| 24 | สนใจติดตามเทคโนโลยีและวิทยาการใหม่ๆ |  |  |  |  |
| 25 | พื้นฐานความรู้ดีในวิชาภาษาอังกฤษ ฟัง พูด อ่าน เขียน  ได้คล่อง |  |  |  |  |
| 26 | มีพื้นฐานความรู้ดีในวิชาภาษาไทย   รักการอ่าน  การเขียน |  |  |  |  |
| 27 | สนใจและสนุกกับการเรียนด้านภาษา ทั้งภาษาไทยและภาษาอังกฤษ |  |  |  |  |
| 28 | สามารถถ่ายทอดความรู้ความคิดและจินตนาการออกมาได้อย่างชัดเจน |  |  |  |  |
| 29 | รับรู้ เข้าใจ และเห็นคุณค่าของศิลปวัฒนธรรม ดนตรีและภาษา |  |  |  |  |
| 30 | มีจินตนาการและมีความคิดสร้างสรรค์ |  |  |  |  |
| 31 | สนใจเหตุการณ์ และข่าวสารในสังคมปัจจุบัน |  |  |  |  |
| 32 | มีความคล่องตัวในการเขียนหรือพูดโต้ตอบ |  |  |  |  |
| 33 | กระตือรือร้น ใฝ่เรียนใฝ่รู้อยู่เสมอ |  |  |  |  |
| 34 | คล่องแคล่ว มีไหวพริบดี แก้ไขเหตุการณ์เฉพาะหน้าได้ |  |  |  |  |
| 35 | กล้าพูด กล้าแสดงออกในทางที่เหมาะสม |  |  |  |  |
| 36 | ชอบการติดต่อสื่อสารกับผู้อื่น ร่าเริงแจ่มใส   เข้ากับผู้อื่นได้ง่าย |  |  |  |  |
| 37 | มีความรู้พื้นฐานในการใช้ภาษา ฟัง พูด อ่าน เขียนทั้งภาษาไทยและภาษาอังกฤษ |  |  |  |  |
| 38 | รับรู้ เข้าใจ และเห็นคุณค่าของศิลปวัฒนธรรม ดนตรีและภาษา |  |  |  |  |
| 39 | มีความสนใจด้านภาษา รักการอ่าน การเขียน |  |  |  |  |
| 40 | สนใจเหตุการณ์ และข่าวสารในสังคมปัจจุบัน |  |  |  |  |
| 41 | ชอบการวิเคราะห์ อภิปรายเหตุการณ์ต่าง ๆ ที่เกิดขึ้นในสังคม |  |  |  |  |
| 42 | มีมนุษย์สัมพันธ์ดี สนุกกับการทำงานที่ต้องเกี่ยวข้องพบปะกับผู้อื่นเสมอ |  |  |  |  |
| 43 | สามารถควบคุมตนเอง และ ปรับตัวให้เข้ากับสถานการณ์ต่าง ๆ ได้ดี |  |  |  |  |
| 44 | มีจินตนาการและมีความคิดสร้างสรรค์ |  |  |  |  |
| 45 | มีไหวพริบดี  สามารถแก้ไขเหตุการณ์เฉพาะหน้าได้ |  |  |  |  |
| 46 | คล่องแคล่ว กล้าแสดงความคิดเห็น และนำเสนอได้อย่างสร้างสรรค์ |  |  |  |  |
| 47 | มีมานะที่จะเรียนภาคทฤษฎีได้สำเร็จจนถึงขั้นอุดมศึกษาได้ |  |  |  |  |
| 48 | สนใจสิ่งแวดล้อมรอบตัว |  |  |  |  |
| 49 | มีความคิดริเริ่มสร้างสรรค์ ในการผลิตหรือประดิษฐ์ชิ้นงาน |  |  |  |  |
| 50 | พื้นฐานความรู้วิชาภาคปฏิบัติดีกว่าด้านวิชาการ |  |  |  |  |
| 51 | ชอบเรียนภาคปฏิบัติ ลงมือทำ มากกว่าเรียนภาคทฤษฎี |  |  |  |  |
| 52 | อยากเรียนเพื่อมีความรู้ความสามารถเฉพาะทาง ด้านอาชีพ |  |  |  |  |
| 53 | ต้องการเรียนจบเพื่อมีงานทำเร็ว ๆ หลังจบชั้น ม.3 |  |  |  |  |
| 54 | มีความเชื่อมั่นว่าการเรียนสายอาชีพ ก็สามารถมีอนาคตที่เจริญมั่นคงได้ |  |  |  |  |
| 55 | ไม่รู้สึกด้อย  กล้าที่จะบอกใคร ๆว่าเรียนต่อสายอาชีพ |  |  |  |  |
| 56 | มีวินัยในตนเอง สามารถรับผิดชอบตนเองในการเรียนได้ |  |  |  |  |
| 57 | มีความอุตสาหะ วิริยะ อดทนในการทำงาน |  |  |  |  |
| 58 | มีเป้าหมายชัดเจนในการเรียนสายอาชีพ |  |  |  |  |
| 59 | ผู้ปกครองให้อิสระในการตัดสินใจเลือกศึกษาต่อ ไม่ว่าสายสามัญหรือสายอาชีพ |  |  |  |  |
| 60 | สามารถควบคุมตนเองได้ ไม่คล้อยตามการชักชวนในทางที่ผิดของเพื่อน |  |  |  |  |
|  |  | **คะแนนรวม**…………………… | | | |

**คำชี้แจง** **: ให้นักเรียนรวมคะแนนในแต่ละด้าน โดยด้านที่ 1 ข้อ 1-12 ด้านที่ 2 ข้อที่ 13-24 ด้านที่ 3 ข้อ 25-36 ด้านที่ 4 ข้อ 37-48 ด้านที่ 5 ข้อที่ 49-60 แล้วนำคะแนนแต่ละด้านมาใส่ในตางรางข้างล่าง ช่องคะแนนรวม หลังจากนั้นให้เรียงลำดับว่าด้านใดคะแนนมากที่สุด เรียงอันดับ 1-5**

|  |  |  |  |
| --- | --- | --- | --- |
| **ข้อที่** | **ชื่อสายการเรียน** | **คะแนนรวม** | **จัดเป็นอันดับที่** |
| 1-12 | สายสามัญ - กลุ่มการเรียนวิทยาศาสตร์-คณิตศาสตร์ |  |  |
| 13-24 | สายสามัญ - กลุ่มการเรียนคณิตศาสตร์-ภาษาอังกฤษ |  |  |
| 25-36 | สายสามัญ - กลุ่มการเรียนภาษาอังกฤษภาษาต่างประเทศที่ 2 (ฝรั่งเศส,จีน,ญี่ปุ่น) |  |  |
| 37-48 | สายสามัญ - กลุ่มการเรียนภาษาอังกฤษ-ทั่วไป |  |  |
| 49-60 | สายอาชีพ |  |  |

**การวิเคราะห์ผลการสำรวจกับการเลือกสายการเรียน**


|  |  |  |
| --- | --- | --- |
|  | |  | | --- | | **ตัวชี้วัดในการวิเคราะห์**คะแนนรวมของแต่ละสายวิชาที่ได้จากการสำรวจคุณลักษณะเฉพาะตน  **เกณฑ์การพิจารณา** สายการเรียนที่น่าจะเป็นทางเลือกในการศึกษาต่อ ควรมีคะแนนตั้งแต่ 24 ขึ้นไป เนื่องจากนักเรียนมีคุณลักษณะพื้นฐานสอดคล้องกับลักษณะวิชาเรียนและมีโอกาสในสาขาการเรียนนั้น ๆ | |

**\*\*สายการเรียนที่มีคะแนนเป็นอันดับ 1 และคะแนนรวมมากกว่า 24 คะแนนขึ้นไปแสดงว่า**

**นักเรียนมีความเหมาะสมที่จะเรียนสายการเรียนนั้น ๆ\*\***



ผลจากการทำแบบวัดนี้เป็นเพียงผลส่วนหนึ่งที่ช่วยในการตัดสินใจเท่านั้น !!



แนวทางในการศึกษาหลังจบชั้นมัธยมศึกษาปีที่ 3

[](https://sites.google.com/site/senthangkarsuksatxhlangcbm3/home/children_03.jpg?attredirects=0)

การศึกษาต่อสายสามัญ

    การศึกษาต่อสายสามัญในระดับชั้นมัธยมศึกษาตอนปลาย (ม.4 - ม.6) เป็นทางเลือกทางหนึ่งสำหรับนักเรียนที่จบชั้น ม.3 ซึ่งมุ่งเรียนวิชาพื้นฐานสำหรับศึกษาต่อในชั้นอุดมศึกษาใช้เวลาเรียนปกติ 3 ปีมีหน่วยงานที่รับผิดชอบจัดการศึกษาระดับมัธยมศึกษาตอนปลายสายสามัญอยู่ 3 หน่วยงาน คือ

     1. สำนักงานคณะกรรมการการศึกษาขั้นพื้นฐาน ได้แก่ โรงเรียนรัฐบาลทั่วประเทศทั้งในส่วนกลางและส่วนภูมิภาค เปิดรับสมัคร และสอบคัดเลือกตามนโยบายกระทรวงศึกษาธิการ

     2. สำนักงานคณะกรรมการการอุดมศึกษา ได้แก่ โรงเรียนมัธยมสาธิต ของมหาวิทยาลัยต่าง ๆ

     3. สำนักงานคณะกรรมการการศึกษาเอกชน (สช.) ได้แก่ โรงเรียนเอกชนที่เปิดสอนในระดับม.4 - ม.6 ซึ่งมีทั้งในส่วนกลางและส่วนภูมิภาค

**ข้อมูลประกอบการเลือกกลุ่มการเรียน**

1. กลุ่มการเรียนวิทยาศาสตร์ – คณิตศาสตร์ ผู้เลือกเรียนในกลุ่มการเรียนนี้ ควรมีความสนใจและมีพื้นฐานความรู้ดีในวิชาคณิตศาสตร์และวิทยาศาสตร์ มีความถนัดในการคิดคำนวณได้คล่อง เป็นคนช่างสังเกต คิดอย่างมีระบบและมีเหตุผล ชอบศึกษาค้นคว้า ทดลอง วิเคราะห์ ชอบแก้ปัญหาต่าง ๆ มีความคิดสร้างสรรค์ ชอบประดิษฐ์คิดค้นสิ่งใหม่ ๆ แสดงความคิดเห็นได้อย่างมีเหตุผล มีความกระตือรือร้น ใฝ่เรียนใฝ่รู้อยู่เสมอ กล้าตัดสินใจ แก้ปัญหาต่าง ๆ ได้อย่างรวดเร็ว มีความละเอียดรอบคอบ สนใจอุปกรณ์ เครื่องมือ เครื่องยนต์กลไกต่าง ๆ เป็นคนมองการณ์ไกล สนใจวิทยาการใหม่ ๆ เสียสละ อดทน มุ่งมั่นและพยายาม

2. กลุ่มการเรียนภาษาอังกฤษ–คณิตศาสตร์ ผู้เลือกเรียนในกลุ่มการเรียนนี้ควรมีความถนัด ความสนใจด้านคณิตศาสตร์ ชอบการคิดคำนวณ สนใจภาษา รักการอ่าน การเขียน ใฝ่หาความรู้อยู่เสมอ มีพื้นฐานความรู้ดีในวิชาคณิตศาสตร์ ภาษาอังกฤษ ภาษาไทย และสังคมศึกษา ชอบคิดวางแผน สามารถถ่ายทอดความคิดให้ผู้อื่นทราบได้ มีความคิดริเริ่ม คิดแก้ปัญหาอย่างมีระบบ มีเหตุผล ก้าวทันโลกทันเหตุการณ์ มีความตื่นตัวสนใจติดตามความเปลี่ยนแปลงของสังคม เศรษฐกิจ การเมือง การปกครองมีเหตุผล มีไหวพริบ คล่องแคล่วว่องไว ละเอียดรอบคอบ สุขุม ซื่อสัตย์ อดทน มีมนุษยสัมพันธ์ดี บุคลิกดี

3. กลุ่มการเรียนภาษาอังกฤษ–ภาษาต่างประเทศที่ 2 ผู้เลือกเรียนในกลุ่มการเรียนนี้ควรมีความสนใจทางด้านภาษา รัการอ่าน การเขียน มีความรู้พื้นฐานดีในวิชาภาษาไทย ภาษาอังกฤษ สังคมศึกษา ใฝ่เรียนใฝ่รู้อยู่เสมอ มีความรับผิดชอบสูง มีความคิดริเริ่มสร้างสรรค์ สามารถถ่ายทอดความรู้ ความคิด แลจินตนาการออกมาได้อย่างชัดเจน เข้ากับ ผู้อื่นได้ง่าย คล่องแคล่ว มีไหวพริบดี แก้ไขเหตุการณ์เฉพาะหน้าได้ รู้จักาลเทศะ ร่าเริงแจ่มใส รักอิสระกล้าแสดงออก เห็นคุณค่าและความงามของศิลปะด้านต่าง ๆ เช่น วรรณคดี ดนตรี และภาษา ชอบการติดต่อสื่อสารกับผู้อื่น มีความคล่องตัวในการเขียนหรือพูดโต้ตอบ

**แนวทางการเตรียมตัวศึกษาต่อสายสามัญ**

หลักสูตรการเรียนการสอนสายสามัญ เป็นหลักสูตรที่จัดเพื่อตอบสนองความสนใจ ความถนัด และความสามารถของนักเรียน และตอบสนองการเลือกสาขาวิชาชีพในระดับอุดมศึกษา ผู้ที่จะประสบความสำเร็จในการเรียน สามารถไปถึงเป้าหมายที่วางไว้ได้ จำเป็นต้องมีความรู้เพียงพอที่จะศึกษาต่อได้ในระดับอุดมศึกษา นอกจากนี้ผู้ที่ต้องการเรียนต่อสายสามัญต้องพิจารณาและประเมินตนเองอย่างรอบคอบ สอดคล้องกับความเป็นจริง เนื่องจากการเรียนสายสามัญไม่ได้สิ้นสุดอยู่ที่การจบชั้น ม. 6 แต่เป็นการเรียนเพื่อให้มีความรู้และทักษะพื้นฐานที่จำเป็นต่อการศึกษาต่อในสาขาวิชาชีพในระดับอุดมศึกษา ซึ่งต้องใช้ความรู้ ความสามารถในการแข่งขันเพื่อรับการคัดเลือกเข้าศึกษาต่อในระดับอุดมศึกษา โดยวิธีการใดวิธีการหนึ่งต่อไปนี้

สมัคร Admissions กลาง เพื่อเข้ามหาวิทยาลัยของรัฐและเอกชน

สมัครสอบแข่งขันประเภทสอบตรงและโครงการพิเศษรูปแบบต่างๆ เพื่อ เข้ามหาวิทยาลัยของรัฐและเอกชน

เพื่อให้การตัดสินใจเลือกศึกษาต่อสายสามัญเป็นไปอย่างเหมาะสมกับตนเอง จึงควรพิจารณาสิ่งสำคัญต่อไปนี้ให้รอบคอบ

1. ความสามารถทางวิชาการ

2. บุคลิกภาพและความสนใจ

3. ความถนัดทางการเรียน

4. เป้าหมายอาชีพในอนาคต

5. ความสามารถในการส่งให้เรียนของครอบครัว (เศรษฐกิจของครอบครัว)

**การศึกษาต่อสายอาชีพ**

การศึกษาต่อสายอาชีพ เป็นทางเลือกที่น่าสนใจสำหรับผู้จบชั้น ม.3 ซึ่งมุ่งศึกษาและฝึกฝนวิชาชีพสาขาใดสาขาหนึ่งโดยเฉพาะ เพื่อจบออกมาประกอบอาชีพเป็นช่างในระดับต่าง ๆ ตามหลักสูตรที่เรียนเช่น ระดับกึ่งฝีมือ ระดับฝีมือและระดับผู้ชำนาญการเฉพาะสาขาวิชาชีพ (ระดับเทคนิค)

หลักสูตรที่เปิดสอนสายอาชีพ มี 3 ระดับ คือ

1. หลักสูตรระดับประกาศนียบัตรวิชาชีพ (ปวช.) ใช้เวลาเรียนต่อจากชั้น ม.3 เป็นเวลา 3 ปี

2. หลักสูตรระดับประกาศนียบัตรวิชาชีพชั้นสูง (ปวส.) ใช้เวลาเรียนต่อจากระดับ ปวช. 2 ปี

3. หลักสูตรระดับวิชาชีพระยะสั้น ใช้เวลาเรียนตามที่กำหนดแต่ละสาขางานที่เรียน

การเรียนสายอาชีพ สามารถศึกษาต่อจนถึงระดับปริญญาตรีและปริญญาโทได้ โดยสามารถศึกษาต่อในสถาบันอุดมศึกษาหลายแห่ง เช่น มหาวิทยาลัยของรัฐและเอกชน มหาวิทยาลัยราชภัฎ มหาวิทยาลัยเทคโนโลยีราชมงคล ฯลฯ

ประเภทการรับนักเรียนหลักสูตร ปวช. มีให้เลือก 3 แบบ ทั้งนี้ขึ้นอยู่กับการเปิดรับของแต่ละสถานศึกษา ดังนี้

**แบบปกติ** คือ การรับนักเรียนที่จบชั้น ม.3 เข้าศึกษาต่อในหลักสูตร ปวช. ในสาขาวิชาต่าง ๆ โดยใช้เวลาเรียนเต็มเวลาทั้งภาคทฤษฎีและภาคปฏิบัติในสถานศึกษานั้น เป็นเวลา

**แบบทวิภาคี** คือ การรับนักเรียนที่จบชั้น ม.3 เข้าศึกษาต่อในหลักสูตร ปวช. ในสาขาวิชาต่าง ๆ โดยความร่วมมือระหว่างสถานศึกษาและสถานประกอบการ ซึ่งนักเรียนจะใช้เวลาเรียนภาคทฤษฎีในสถานศึกษา และภาคปฏิบัติการทางอาชีพในสถานประกอบการต่าง ๆ

**แบบสะสม/โอนหน่วยกิต** คือ การรับนักเรียนที่จบชั้น ม.3 เข้าศึกษาต่อในหลักสูตร ปวช.ในสาขาวิชา ต่างๆโดยการเทียบโอนรายวิชาที่เรียนมาแล้วหรือเทียบโอนประสบการณ์ทางอาชีพซึ่งต้องมีหลักฐานแสดง และเรียนเพิ่มในรายวิชาที่ยังขาดอยู่ทั้งภาคทฤษฎีและภาคปฏิบัติ และสะสมหน่วยการเรียนจนครบตามหลักสูตรที่กำหนด